Hurricane (srbijanski bend)
<s>Hurricane (č. „herikejn”), takođe poznata i kao Hurricane Girls (č. „herikejn gerls”), jeste R&B-pop srbijanska djevojačka grupa koju je osnovao Zoran Milinković u novembru 2017.</s><s>Čine je tri članice: Sanja Vučić, Ivana Nikolić i Ksenija Knežević.</s>

<s>Djevojke pjevaju uglavnom na engleskom; do sada imaju samo dvije pjesme na svom maternjem srpskom.</s><s>Hurricane ima za cilj da postane prepoznat globalno; imaju dvije pjesme u planu sa Universalom (novembar 2019), a već su sarađivale sa jednim holivudskim producentom (Stephen Belafonte, septembar 2018).</s>

<s>Učestvovale su i pobijedile na Beoviziji 2020, pa su trebale predstavljati Srbiju na Eurosongu (), pjesmom Hasta La Vista.</s><s>Međutim, takmičenje 2020. je otkazano zbog pandemije COVID-19.</s><s>Dana 23. novembra 2020. potvrđeno je da je Hurricane izabran da predstavlja Srbiju na Eurosongu 2021, novom pjesmom; 5. marta 2021. godine objavljen je spot LOCO LOCO na YouTube kanalu ESC-a, pjesma čiji je tekst napisala članica benda Sanja Vučić.</s><s>U finalu je Hurricane završio na 15. mjestu, uz osvojena 102 poena.</s>

<s>Članice
Sanja Vučić (rođena 8. avgusta 1993. g.) – glavni vokal (2017–danas)
Roditelj Vučićeve je pjevač, a svoj alt rok bend imala je u osnovnoj školi.</s><s>Doprinosila je u etno i džez bendovima, kao i u crkvenim horovima.</s><s>Bila je članica benda ZAA pet godina; predstavljale su svoju zemlju Srbiju na takmičenju Eurosong 2016.</s><s>Ivana Nikolić (rođena 16. aprila 1995. g.) – standardni vokal (2017–danas)
Nikolićeva je poznata svijetu modernog plesa i muzike.</s><s>Prvi put se na sceni pojavila u beogradskoj areni s jugoslavenskim zvijezdama ’90-ih.</s><s>Sarađivala je sa Jala Bratom na njegovom singlu Mlada i luda.</s><s>Ksenija Knežević (rođena 24. januara 1996. g.) – standardni vokal (2017–danas)
Kneževićeva dolazi isto tako iz muzičke porodice (njen otac je crnogorski popularni pjevač Knez; kao prateći vokal učestvovala je sa svojim ocem na Eurosongu 2015).</s><s>Takmičila se na dječijim festivalima kao mlada, a na Beoviziji pjesmom Magija kao srednjoškolka.</s><s>Bila je dio ekipe Sevdah Baby prije pridruživanja Hurricaneu.</s>

<s>Diskografija
Hurricane ima 30 izdanja do danas:
2018: Irma, Maria; Breathe (kaver); Corazon (kaver); The Show Must Go On (kaver); She Loves Control (kaver); Feel Right; Personal; Should've Listened (audio); Who To Love (audio); HURRICANE (introduction video); Live (lajv iz Štark arene Beograd)
2019: Pain In Your Eyes; Liar (audio); Magic Night; Favorito [prva pjesma na srpskom jeziku]; Avantura, Brzi prsti
2020: Hasta La Vista (Eurosong 2020, otkazano), Guallame El Pantalon, Roll The Dice, Tuturutu (duet sa MC Stojanom), Folir’o, Čaje šukarije, Lopove, Want Ya
2021: Loco loco (Eurosong 2021, 15. mjesto), Do neba, Koraci, Legalan, Set the world on fire, ’Ajde bre</s>

<s>Ostalo
Hurricane ima intervju-video How It All Started?</s><s>Interview 2019 IOTV (’Kako je sve počelo?</s><s>Intervju 2019 IOTV’), sniman na Karibima.</s>

<s>Reference</s>

<s>Vanjski linkovi</s>

<s>Muzičke grupe iz Beograda
Ritam i blues grupe
Pop-grupe</s>

